text: [{"text_idx": "#000004", "text": "I\u0301 ny\u0301ggjari fra\u0301grei\u00f0ing a\u0301k\u00e6rir mannar\u00e6ttindafelagsskapurin Human Rights Watch marknavaktir i\u0301 Saudi Arabia fyri at hava gj\u00f8rt av vi\u00f0 fleiri hundra\u00f0 migrantar, i\u00f0 hava roynt at tiki\u00f0 seg inn i\u0301 landi\u00f0 um marki\u00f0 millum Saudi Arabia og Yemen."}, {"text_idx": "#000005", "text": "Fleiri migrantar hava greitt BBC fra\u0301, at tey hava mist limir av skotl\u00f8stunum, umframt at tey so\u0301u li\u0301k a\u0301 lei\u00f0ini inn i\u0301 Saudi Arabia."}, {"text_idx": "#000006", "text": "Saudi Arabia hevur a\u0301\u00f0ur avvi\u0301st at hava sta\u00f0i\u00f0 fyri systematiskum dra\u0301pi av migrantum."}, {"text_idx": "#000007", "text": "I\u0301 fra\u0301grei\u00f0ingini fra\u0301 Human Rights Watch eru samb\u00e6rt BBC fra\u0301bo\u00f0anir og vitnisfra\u0301grei\u00f0ingar fra\u0301 migrantum, i\u00f0 vilja vera vi\u00f0, at saudiskir l\u00f8greglumenn og hermenn b\u00e6\u00f0i skutu eftir teimum vi\u00f0 skotva\u0301pnum og vi\u00f0 spreingiva\u0301pnum, ta\u0301 tey royndu at sleppa inn i\u0301 Saudi Arabia gj\u00f8gnum marki\u00f0 nor\u00f0an fyri i\u0301 Yemen."}, {"text_idx": "#000008", "text": "Somulei\u00f0is hava migrantar greitt BBC fra\u0301, at skoti\u00f0 var\u00f0 eftir teimum, ta\u0301 tey royndu at sleppa s\u00e6r inn i\u0301 Saudi Arabia, eisini ho\u0301ast konufo\u0301lk og b\u00f8rn vo\u0301ru i\u0301 fylginum."}, {"text_idx": "#000009", "text": "No\u0301gvir av migrantunum eru u\u0301r Etiopia og leita eftir einari betri tilveru i\u0301 Saudi Arabia, sum er v\u00e6l ri\u0301kari enn b\u00e6\u00f0i Yemen og Etiopia."}, {"text_idx": "#000011", "text": "Si\u0301\u00f0an 2015 hevur Saudi Arabia sta\u00f0i\u00f0 a\u0301 odda fyri herna\u00f0arligari uppi\u0301legging i\u0301 Yemen, men uppi\u0301leggingin hevur veri\u00f0 fyri hv\u00f8ssum atfinningum fyri at gera st\u00f8\u00f0una i\u0301 Yemen verri."}, {"text_idx": "#000012", "text": "Vandamikil lei\u00f0 til Saudi Arabia"}, {"text_idx": "#000013", "text": "Samb\u00e6rt ST stovninum fyri migratio\u0301n fara fleiri enn 200.000 fo\u0301lk hv\u00f8rt a\u0301r vandamiklu lei\u00f0ina u\u0301r Afrika tv\u00f8rtur um Aden flo\u0301gvan til Yemen, har lei\u00f0in si\u0301\u00f0ani gongur vi\u0301\u00f0ari nor\u00f0ureftir til Saudi Arabia."}, {"text_idx": "#000014", "text": "Eftir vanligu migrantlei\u00f0unum i\u0301 Yemen si\u0301ggjast gr\u00f8vir hja\u0301 teimum, i\u00f0 hava lati\u00f0 li\u0301v a\u0301 vegnum til Saudi Arabia, og fleiri mannar\u00e6ttindafelagsskapir vilja samb\u00e6rt BBC vera vi\u00f0, at vanligt er, at migrantar ver\u00f0a b\u00e6\u00f0i fongsla\u00f0ir og avbuka\u00f0ir a\u0301 vegnum."}, {"text_idx": "#000019", "text": "Saudiska stjo\u0301rnin vi\u0301sir atfinningum fra\u0301 s\u00e6r"}, {"text_idx": "#000020", "text": "Stjo\u0301rnin i\u0301 Saudi Arabia sigur seg taka a\u0301k\u00e6runar i\u0301 a\u0301lvara, men vi\u0301sir sta\u00f0iliga fra\u0301 s\u00e6r, at talan skal vera um systematisk dra\u0301p av migrantum, ella at talan er um ho\u0301pdra\u0301p."}, {"text_idx": "#000021", "text": "Saudiska stjo\u0301rnin vil vera vi\u00f0, at myndugleikarnir i\u0301 Saudi Arabia hava ikki funni\u00f0 n\u00f8kur pro\u0301gv fyri, at a\u0301k\u00e6rurnar eru haldgo\u0301\u00f0ar."}]